Diari Oficial de la Generalitat Valenciana


Sumari del DOGV 6141, del 10-11-2009 (2009/12902)

RESOLUCIÓ de 2 de novembre de 2009, de la consellera de Turisme i presidenta de l'Agència Valenciana del Turisme, per la qual es concedix la pròrroga d'una beca de pràctiques professionals en el Servici d'Estudis, Qualitat Turística i I+D+i, atorgada per la Resolució de 21 de novembre de 2008.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6141

Data del DOGV
:   10-11-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/12880


Data del document
:   02-11-2009

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 2 de novembre de 2009, de la consellera de Turisme i presidenta de l'Agència Valenciana del Turisme, per la qual es concedix la pròrroga d'una beca de pràctiques professionals en el Servici d'Estudis, Qualitat Turística i I+D+i, atorgada per la Resolució de 21 de novembre de 2008. [2009/12669]  
Antecedents de fet  
Primer. La Resolució de 28 d'agost de 2008, de la consellera de Turisme, com a presidenta de l'Agència Valenciana del Turisme, de convocatòria de beques per a l'exercici 2008 (DOCV, núm. 5859, de 29 de setembre), va convocar una beca destinada al Servici d'Estudis, Qualitat Turística i I+D+i de l'Agència Valenciana del Turisme, amb una duració d'un any. Esta resolució igualment estipulava, en l'article 1, la possibilitat de prorrogar el període de gaudi de la beca per un període addicional de 12 mesos mitjançant una Resolució de la consellera de Turisme i presidenta de l'Agència Valenciana del Turisme.   
Segon. Mitjançant la Resolució de 21 de novembre de 2008 de la consellera de Turisme i presidenta de l'Agència Valenciana del Turisme, es va acordar la concessió de la beca indicada a Ana Montaner Peláez, amb DNI 93682711N, amb data d'inici d'1 de desembre de 2008 i finalització el 30 de novembre de 2009.  
Tercer. Ana Montaner Peláez ha realitzat tasques d'investigació i formació en el Servici d'Estudis, Qualitat Turística i I+D+i. L'exercici de les tasques assignades i la seua formació ha sigut totalment satisfactòria d'acord amb els informes certificats mensuals emesos pel cap del servici esmentat.   
Quart. El cap del Servici d'Estudis, Qualitat Turística i I+D+i va emetre un informe amb data 19 d'octubre de 2009, on motivava la sol·licitud de concessió de la prorroga de la beca indicada, d'acord amb el que disposa l'esmentat article 1 de la la Resolució de 28 d'agost de 2008, de la consellera de Turisme, com a presidenta de l'Agència Valenciana de Turisme, de convocatòria de beques per a l'exercici 2008.   
Cinqué. Per tot això, amb data 23 d'octubre, la secretària autonòmica de Turisme i directora de l'Agència Valenciana del Turisme va presentar la proposta de resolució de la pròrroga de la beca concedida a Ana Montaner Peláez, a la consellera de Turisme i presidenta de l'Agència Valenciana del Turisme, en consideració amb els antecedents de fet i els següents   
Fonaments de dret  
Primer. La Llei 38/2003, de 17 de novembre, de Subvencions, així com el Decret 108/1992, de 6 de juliol, del Govern Valencià pel qual es regula la concessió de beques, vigent en el moment de la convocatòria d'esta beca i aplicable a ella. Decret que ha sigut recentment derogat pel Decret 132/2009, de 4 de setembre, del Consell, pel qual es regula la concessió de beques.   
No obstant això, este decret 132/2009, no és d'aplicació a la present beca, en virtut del que disposa la seua disposició transitòria primera, que establix que «les convocatòries de beques anteriors a l'entrada en vigor d'este decret, es regiran pel que establix la norma vigent en la data de la seua publicació». Per la qual cosa, la present prorroga li és d'aplicació al que disposa el Decret 108/1992, de 6 de juliol, del Govern Valencià.   
Segon. La Resolució de 28 d'agost de 2008, de convocatòria de beques per a l'any 2008, de la consellera de Turisme i presidenta de l'Agència Valenciana del Turisme, publicada en el Diari Oficial de la Comunitat Valenciana número 5859, de 29 de setembre de 2008, així com la Resolució de 21 de novembre de 2008, de la consellera de Turisme i presidenta de l'Agència Valenciana del Turisme, per la qual es va acordar la concessió d'una beca de formació en matèria de turisme a Ana Montaner Peláez.   
Tercer. El Decret 209/2004, de 8 d'octubre, del Consell de la Generalitat pel qual s'aprova el reglament de l'Agència Valenciana del Turisme, entre els objectius i funcions del qual figuren el de «millorar la formació i professionalitat del sector [?]» i «fomentar la formació professional de sector [?] amb la concessió de beques i semblants o realitzant qualsevol altre tipus d'activitats, dirigides a este fi».  
Quart. El Decret 13/2009, de 27 d'agost, del president de la Generalitat, pel qual es nomena consellera de Turisme i presidenta de l'Agència Valenciana del Turisme a Belén Juste Picón.   
Vistos els antecedents de fet i els fonaments de dret citats, resolc:  
Prorrogar la beca concedida mitjançant la Resolució de 21 de novembre de 2008, de la consellera de Turisme i presidenta de l'Agència Valenciana del Turisme, a Ana Montaner Peláez, amb DNI 38190006H, per un període de 12 mesos naturals, el còmput del qual s'iniciarà l'1 de desembre de 2009 i conclourà el 30 de novembre de 2010.   
València, 2 de novembre de 2009.- La consellera de Turisme i presidenta de l'Agència Valenciana del Turisme: Belén Juste Picón.